ai4bharat/Pralekha huggingface dataset:
ఆర్థిక మంత్రిత్వ శాఖ
సంస్కరణల అనుసంధాన రుణ అనుమతులు రాష్ట్రాలలో వివిధ పౌర కేంద్రీకృత సంస్కరణలకు దారి తీస్తాయి
9 రాష్ట్రాలు 'వన్ నేషన్ వన్ రేషన్ కార్డ్' సంస్కరణను విజయవంతంగా పూర్తి చేశాయి
ఆయా రాష్ట్రాలకు రూ.23,523 కోట్ల సంస్కరణ అనుసంధానత రుణ అనుమతుల
ఆర్థిక వనరుల సమీకరణకు కోవిడ్-19 మహమ్మారి వల్ల ఎదురవుతున్న సవాళ్ళను దృష్టిలో ఉంచుకుని భారత ప్రభుత్వం వివిధ రకాల చర్యల ద్వారా రాష్ట్రాల ఆర్ధిక వెసులుబాటును బలోపేతం చేసేలా పలు చర్యలు చేపడుతోంది. 2020-21 సంవత్సరంలో స్థూల రాష్ట్ర దేశీయ ఉత్పత్తి  లో దాదాపు రెండు శాతం మేర అదనపు రుణాలు తీసుకునేందుకు సంబంధించిన అనుమతి కూడా ఇందులో భాగం. ఇది మహమ్మారిపై పోరాడటానికి, ప్రజలకు సేవలను అందించే ప్రమాణాలను నిర్వహించడానికి అదనపు ఆర్థిక వనరులను సమీకరించటానికి రాష్ట్రాలకు వీలు కల్పించింది. దీర్ఘకాలిక రుణ స్థిరత్వాన్ని నిర్ధారించడానికి మరియు భవిష్యత్తులో ఎదురయ్యే ఏదైనా ప్రతికూల ప్రభావాన్ని నివారించడానికి రాష్ట్రాల అదనపు రుణ సేకరణను.. పౌర సేవలను అందించే కీలకమైన రంగాల్లో చేపట్టిన సంస్కరణలతో ముడి పట్టెడం జరిగింది. ఇలా సంస్కరణల కోసం గుర్తించిన రంగాలలో ప్రజా పంపిణీ వ్యవస్థ ఒకటి. జీఎస్డీపీలో 2% మేర అదనపు రుణ పరిమితికి గాను 0.25 శాతాన్ని “వన్ నేషన్ వన్ రేషన్ కార్డ్ వ్యవస్థ” అమలుతో ముడిపెట్టడం జరిగింది. జాతీయ ఆహార భద్రతా చట్టం  మరియు ఇతర సంక్షేమ పథకాల కింద లబ్ధిదారులకు, ముఖ్యంగా వలస కార్మికులు మరియు వారి కుటుంబాలకు దేశ వ్యాప్తంగా ఏదైనా సరసమైన ధరల దుకాణాల  ద్వారా రేషన్ లభించేలా చూడటం దీని లక్ష్యం. వాస్తవంగా లబ్ది అవసరమైన మెరుగైన లబ్ధిదారులను లక్ష్యంగా చేసుకోవడం, బోగస్ / డూప్లికేట్ / అనర్హమైన రేషన్ కార్డులను తొలగించడం మరియు సంక్షేమాన్ని పెంచడం మరియు లీకేజీని తగ్గించడం ఉద్దేశించిన సంస్కరణ దీని
ఇతర లక్ష్యాలు. ఇందుకు గాను అన్ని రేషన్కార్డుల ఆధార్ సీడింగ్, లబ్ధిదారుల బయోమెట్రిక్ ప్రామాణీకరణ మరియు రాష్ట్రంలోని అన్ని ఫెయిర్ ప్రైస్ షాపుల  ఆటోమేషన్ జరిగే విధంగా చూడడం ఇందులో ఉన్నాయి. ఇప్పటివరకు దేశ వ్యాప్తంగా 09 రాష్ట్రాలు పీడీఎస్లో సంస్కరణలను విజయవంతంగా పూర్తి చేశారు. వన్ నేషన్ వన్ రేషన్ వ్యవస్థను అమలు చేశారు. ఆంధ్రప్రదేశ్, గోవా, హర్యానా, కర్ణాటక, కేరళ, తెలంగాణ, త్రిపుర మరియు ఉత్తర ప్రదేశ్లో ఇందులో ఉన్నాయి. సంస్కరణలు పూర్తయిన తరువాత, వారికి రూ .23,523 కోట్ల అదనపు రుణాలు అనుమతి ఇవ్వబడింది.
వన్ నేషన్ వన్ రేషన్ కార్డ్ వ్యవస్థను అమలు వల్ల రాష్ట్రాల వారీగా అదనపు రుణాలు అనుమతించబడతాయి:
|
|
రాష్ట్రం పేరు
|
|
మొత్తం అనుమతి
)
|
|
ఆంధ్రప్రదేశ్
|
|
2,525.00
|
|
గోవా
|
|
223.00
|
|
గుజరాత్
|
|
4,352.00
|
|
హర్యానా
|
|
2146.00
|
|
కర్ణాటక
|
|
4,509.00
|
|
కేరళ
|
|
2,261.00
|
|
తెలంగాణ
|
|
2,508.00
|
|
త్రిపుర
|
|
148.00
|
|
ఉత్తర ప్రదేశ్
|
|
4,851.00
|
|
మొత్తం
|
|
23,523.00
ఈ సంస్కరణకు నిర్దేశించిన షరతులను ఆయా రాష్ట్రాలు నెరవేర్చినట్లు ధృవీకరించడానికి కేంద్ర వినియోగదారుల వ్యవహారాల, ఆహార మరియు ప్రజా పంపిణీ మంత్రిత్వ శాఖలోని ఆహార మరియు ప్రజా పంపిణీ విభాగాన్ని నోడల్ విభాగంగా ఏర్పాటు చేశారు. దీనికి తోడు, అదనపు రుణాలు పొందటానికి అర్హత సాధించడానికి రాష్ట్రాలు డిసెంబర్ 31, 2020 లోపు సంస్కరణలను పూర్తి చేయాలి. నిర్ణీత తేదీకి ముందే ఇంకా చాలా రాష్ట్రాలు ఈ సంస్కరణను పూర్తి చేస్తాయని భావిస్తున్నారు. వన్ నేషన్ వన్ రేషన్ కార్డుతో పాటు అదనపు రుణాలు పొందటానికి ముందస్తు షరతుగా పేర్కొన్న ఇతర సంస్కరణలలో వ్యాపార సంస్కరణలు చేయడం, పట్టణ స్థానిక సంస్థ / యుటిలిటీ సంస్కరణలు మరియు విద్యుత్ రంగ సంస్కరణలు ఉన్నాయి.
ఉక్కు మంత్రిత్వ శాఖ
యాస్ తుపాను కారణంగా స్టీలు ఉత్పత్తి లేదా ఆక్సిజన్ సరఫరాలో ఎటువంటి ఆటంకాలు ఏర్పడలేదు
ఉక్కు తయారీ, ఆక్సిజన్ ఉత్పత్తిపై యాస్ తుపాను ప్రభావాన్ని నిర్ధారించేందుకు ప్రధాన ఉక్కు పరిశ్రమలతో అంతర్గత వాణిజ్యం, పరిశ్రమల ప్రోత్సహ శాఖతో కలిసి ఉక్కు మంత్రిత్వ శాఖ 23మే న సమావేశాన్ని నిర్ధారించింది. విద్యుత్ మంత్రిత్వ శాఖ, సంబంధిత రాష్ట్ర ప్రభుత్వాల ప్రతినిధులు కూడా ఈ సమావేశంలో పాల్గొన్నారు. ఒడిషా, పశ్చిమ బెంగాల్లో ఉన్న ప్లాంట్లు మాత్రమే ప్రభావితమవుతాయని సమావేశం తేల్చింది. కనుక, విద్యుత్ అంతరాయాలు చోటు చేసుకోకుండా ఉండేందుకు అన్ని చర్యలూ తీసుకోవడం జరిగింది. ఒడిషాలోని కళింగనగర్, అంగుల్ ప్లాంట్లపై ఆక్సిజన్ పై ఆధారపడిన రాష్ట్రాలు 2 నుంచి 4 రోజులపాటు తాత్కాలికంగా టాటా జమ్ షడ్పూర్ ప్లాంట్ ను నుంచి తీసుకోవాలని నిర్ణయించారు. కాగా, ఒడిషాలోని అంగుల్, కళింగనగర్, రౌర్కేలాలోని స్టీల్ ప్లాంట్లలో ఎటువంటి అంతరాయం కలుగలేదని రూఢి అయింది. ఒడిషాలో ప్లాంట్లు కలిగిన టాటా ప్రతినిధులు యాస్ తుపాను టాటా స్టీల్ ప్లాంట్లలో ఎల్ఎంఒ ఉత్పత్తిపై ఎటువంటి ప్రభావం చూపలేదని ఖరారు చేశారు.
కళింగనగర్, జమషడ్పూర్ అంగుల్కు అనుబంధంగా ఉన్న ఆక్సిజన్ ప్లాంట్లనుంచి ఎల్ఎంఒ ఎటువంటి ఆటంకాలు లేకుండా కొనసాగింది.
కళింగనగర్ వెడుతున్న ట్యాంకర్ల ను జమ్షడ్పూర్కు మళ్ళించడంతో అటు వెడుతున్న వాటి సంఖ్య తగ్గింది. సంభవించనున్న తుపానును దృష్టిలో పెట్టుకుని రూపొందించిన తాత్కాలిక ప్రణాళిక ప్రకారం ఇది జరిగింది. దుర్గాపూర్, బర్న్పూర్, రౌర్కేలాలో సెయిల్  ప్లాంట్లు కూడా తగినట్టుగా సిద్ధం అయ్యాయి. అటువంటి పరిస్థితులను నిర్వహించేందుకు ప్రామాణిక ఆపరేటింగ్ పద్ధతిని సంబంధితులందరికీ నొక్కి చెప్పడం జరిగింది. స్టీల్ ఉత్పత్తి లేదా ఆక్సిజన్ సరఫరాలో ఎటువంటి ఆటంకాలు ఏర్పడలేదు. అలాగే, ఒడిషాలోని అంగుల్, ఝార్సుగూడలో ప్లాంట్లు కలిగిన జెఎస్పిఎల్, జెఎస్డబ్ల్యు కూడా సంసిద్ధంగా ఉండి, యాస్ తుపాను సందర్భంగా ఎటువంటి విధ్వంసాన్ని ఎదుర్కోలేదు.
వ్యవసాయ మంత్రిత్వ శాఖ
రైతులకు తీపికబురు చెబుతూ కేంద్ర మంత్రివర్గం నిర్ణయం
స్వల్పకాలిక వ్యవసాయ రుణాల చెల్లింపు గడువు ఆగస్టు 31 వరకు పెంపు
రుణాలను సరిగా చెల్లించే రైతులకు రుణంలో 3 శాతం ప్రోత్సాహకం
కేంద్ర ప్రభుత్వం రైతులకు శుభవార్త చెప్పింది. ప్రధానమంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశంలో, వ్యవసాయ రంగానికి దన్నుగా నిలిచే నిర్ణయాలు తీసుకుంది. వ్యవసాయ, అనుబంధ కార్యక్రమాల కోసం బ్యాంకుల నుంచి తీసుకున్న స్వల్పకాలిక రుణాల చెల్లింపు గడువును ఈ ఏడాది ఆగస్టు 31 వరకు పెంచింది. రూ.3 లక్షల వరకు తీసుకున్న రుణాలకు సంబంధించి ఇప్పటికే బకాయి ఉన్నా; మార్చి 1, 2020 నుంచి ఆగస్టు 31, 2020 మధ్యకాలంలో బకాయిగా మారినా, గడువు పెంపు వెసులుబాటు వర్తిస్తుంది. దీనిపై బ్యాంకులకు 2 శాతం వడ్డీ రాయితీ , తీసుకున్న రుణాలను క్రమం తప్పకుండా చెల్లించే రైతులకు 3 శాతాన్ని ప్రోత్సాహకంగా  అందిస్తూ కేంద్ర మంత్రివర్గం నిర్ణయం తీసుకుంది.
ప్రయోజనాలు:
కేంద్ర మంత్రివర్గం నిర్ణయం వల్ల.. బ్యాంకుల నుంచి రూ.3 లక్షల వరకు తీసుకున్న వ్యవసాయ రుణాల చెల్లింపు లేదా రెన్యువల్కు, ఈ ఏడాది ఆగస్టు 31 వరకు రైతులకు సమయం దక్కుతుంది. వారు ఈ గడువు కాలంలో బ్యాంకులకు వెళ్లాల్సిన అవసరం ఉండదు. రుణాలను కూడా పావలా వడ్డీతో, ఎలాంటి అపరాధ రుసుము లేకుండా చెల్లించవచ్చు.
రైతులకు స్వల్పకాలిక రాయితీ రుణాలను బ్యాంకుల ద్వారా కేంద్ర ప్రభుత్వం అందిస్తోంది. బ్యాంకులకు 2 శాతం వడ్డీ రాయితీ, తీసుకున్న రుణాలను క్రమం తప్పకుండా చెల్లించే రైతులకు 3 శాతం అదనపు ప్రోత్సాహకాన్ని ఇస్తోంది. దీంతో రైతులకు రూ.3 లక్షల వరకు రుణాలు కేవలం పావలా వడ్డీకే అందుతున్నాయి.
దేశవ్యాప్తంగా లాక్డౌన్ కారణంగా, ప్రజల రాకపోకలపై కేంద్రం ఆంక్షలు విధించింది. దీనివల్ల చాలామంది రైతులు, తాము తీసుకున్న స్వల్పకాలిక రుణాలను చెల్లించేందుకు బ్యాంకులకు వెళ్లలేకపోయారు. వ్యవసాయ ఉత్పత్తులను అమ్ముకునే అవకాశం లేక ఆదాయం పొందలేకపోయారు. ఈ కారణంగా బ్యాంకులకు బకాయిలు చెల్లించలేక, రుణాలను రెన్యువల్ చేసుకోలేకపోయారు. ఈ ఇబ్బందులను దృష్టిలో ఉంచుకుని, రైతుల వెన్నుతట్టి ప్రోత్సహించేలా కేంద్ర మంత్రివర్గం నిర్ణయాలు తీసుకుంది.
(Visitor Counter : 196
జౌళి మంత్రిత్వ శాఖ
చేనేత మరియు హస్తకళల బోర్డుల తొలగింపు
- హ్యాండిక్రాఫ్ట్ స్ బోర్డు  ని, ఆలిండియా హ్యాండ్ లూమ్ బోర్డు ను తొలగించాలన్వాన నిర్ణయం ఆ రెండు బోర్డుల పనితీరు పై సమగ్ర సమీక్ష చేపట్టిన తరువాతనే తీసుకోవడం జరిగిందని జౌళి శాఖ కేంద్ర మంత్రి శ్రీమతి స్మృతీ జుబిన్ ఇరానీ ఈ రోజు రాజ్య సభ కు ఇచ్చిన లిఖితపూర్వక సమాధానంలో తెలిపారు. బోర్డు ఏర్పాటు తో దేశవ్యాప్త చేనేత కార్మికులు పెద్దగా ప్రయోజనం పొందలేకపోయారని, అన్ని రాష్ట్రాల చేనేతకారుల విశ్వాసాన్ని బోర్డు సంపాదించ లేకపోయిందని చేపట్టిన మదింపు లో బయటపడింది. విధాన రూపకల్పన లో గాని, విధానాల అమలులో గాని బోర్డు వైపు నుంచి ఎలాంటి తోడ్పాటు లభించలేదని కూడా తేలింది.
మరోవైపు, వీవర్స్ సర్వీస్ సెంటర్లు, రాష్ట్ర చేనేత విభాగాలు చౌపాల్స్ ద్వారా చేనేత కార్మికుల సమస్యలను పరిష్కరించడం, ప్రభుత్వ ఇ-మార్కెట్ ప్లేస్  సౌకర్యాన్ని చేనేతకారుల అందుబాటులోకి తీసుకురావడం తో సహా, ఆన్ లైన్ లో లభ్యమవుతున్న మార్కెటింగ్ వేదికల ను గురించి చేనేతకారులకు వివరించడం, ప్రభుత్వ పథకాల అమలులో చొరవ తీసుకోవడం మొదలైన చర్యల ద్వారా చక్కటి సమన్వయం తో పని చేస్తున్నట్లు గమనించడం జరిగిందని మంత్రి చెప్పారు.
ప్రధాన మంత్రి కార్యాలయం
ఆస్ట్రేలియన్సూపర్ చీఫ్ ఎగ్జిక్యూటివ్ శ్రీ పాల్ శ్రోడర్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ 2023 వ సంవత్సరం మే 23 వ తేదీ నాడు ఆస్ట్రేలియా లోని సిడ్ నీ లో ఆస్ట్రేలియన్ సూపర్ చీఫ్ ఎగ్జిక్యూటివ్ శ్రీ పాల్ శ్రోడర్ తో సమావేశమయ్యారు.
ప్రపంచం లో విదేశీ పెట్టుబడుల కు అందరికీ తెగ నచ్చేటటువంటి ప్రముఖ ఆర్థిక వ్యవస్థల లో ఒకటి గా భారతదేశాని కి గల విశ్వసనీయత ను గురించి ప్రధాన మంత్రి ప్రముఖం గా ప్రకటించారు. దీనితో పాటు భారతదేశం తో భాగస్వామ్యం నెలకొల్పుకోవలసిందంటూ ఆస్ట్రేలియన్ సూపర్ ను ఆహ్వానించారు.
ఆస్ట్రేలియన్ సూపర్ అనేది ఆస్ట్రేలియా లోని ఒక పెన్శన్ ఫండ్. దీని ప్రధాన కేంద్రం విక్టోరియా లోని మెల్ బర్న్ లో ఉంది.
పౌర విమానయాన మంత్రిత్వ శాఖ
విమానాశ్రయాల్లో రద్దీని తగ్గించడానికి చర్యలు
ఢిల్లీ, ముంబై వంటి ప్రధాన విమానాశ్రయాలలో రద్దీని తగ్గించడానికి అనేక చర్యలు అమలు జరుగుతున్నాయి. అమలు జరుగుతున్న చర్యలు : -
i. వాహనాల రద్దీ ని నివారించడానికి నిష్క్రమణ మార్గాల వద్ద అదనపు ట్రాఫిక్ సిబ్బంది నియామకం
ii.ముఖ్యమైన ప్రాంతాల వద్ద ఎంట్రీ గేట్ నంబర్తో పాటు కనీసం వేచి ఉండే సమయాన్ని ప్రదర్శించే బోర్డును ఏర్పాటు చేసి ప్రయాణీకులకు ముందస్తు సమాచారం
iii. వెయిటింగ్ టైమ్కి సంబంధించితాజా సమాచారం అందించే విధంగా ప్రవేశ ఎంట్రీ గేట్ల వద్ద డిస్ప్లే బోర్డులు ఏర్పాటు. దీనికి సంబంధించిన సమాచారాన్ని సోషల్ మీడియా ద్వారా కూడా అందిస్తున్నారు.
iv. ఎయిర్ టికెట్/బోర్డింగ్ పాస్ , గుర్తింపు పత్రాలు సిద్ధంగా ఉండాలని ప్రయాణికులకు సూచనలు ఇచ్చే విధంగా ప్రవేశ ద్వారం వద్ద అవగాహన పోస్టర్ చేయడంతో పాటు ప్రయాణికుల సహాయార్థం ప్రవేశ ద్వారం వద్ద ప్రత్యేక సిబ్బంది నియామకం
v. ప్రయాణీకుల ప్రవేశం కోసం అదనపు ప్రవేశ ద్వారాలు తెరవబడ్డాయి.
vi. ఢిల్లీ విమానాశ్రయంలో టెర్మినల్ 3 లోపల కొత్త సెక్యూరిటీ జోన్ 0 ఏర్పాటు
vii. సెక్యూరిటీ పాయింట్ల వద్ద ఆటంకాలు లేకుండా చూడడానికి సామాను తనిఖీ కోసం అదనపు ఎక్స్-రే యంత్రాలను నెలకొల్పి ప్రారంభించడం జరిగింది.
viii. ఢిల్లీ విమానాశ్రయంలో అదనంగా 15 ఎక్స్ -బిఐఎస్ యంత్రాలు ఏర్పాటయ్యాయి. టీ -3 డొమెస్టిక్లో 25 కి , టీ -3 ఇంటర్నేషనల్లో 19కి చేరుకున్న మొత్తం ఎక్స్ -రే యంత్రాల సంఖ్య
ix. ఆపరేటర్ డొమెస్టిక్ టు డొమెస్టిక్  బదిలీ సదుపాయాన్ని ముంబై ఎయిర్పోర్ట్ ప్రారంభించింది. ప్రయాణికులు, సిబ్బంది బదిలీ చేయడానికి పడుతున్న సమయాన్ని తగ్గించి, వారి విమాన షెడ్యూల్ను ప్లాన్ చేయడంలో, విమాన సిబ్బంది సభ్యుల రోస్టరింగ్లో ఎయిర్లైన్ ఆపరేటర్లకు ఈ సౌకర్యం ప్రయాజనం కలిగిస్తుంది. ప్రయాణికుల వేచి ఉండే సమయాన్ని తగ్గించడానికి ముంబై విమానాశ్రయంలో మూడు కొత్త భద్రతా మార్గాలు ప్రారంభం అయ్యాయి.
x అదనపు సిబ్బందిని సీఐఎస్ఎఫ్ నియమించడానికి చర్యలు
xi సీసీటీవీ, కమాండ్ సెంటర్ ద్వారా పర్యవేక్షణ
xii. రద్దీ నియంత్రణ కోసం కౌంట్ మీటర్ వినియోగం
xiii. రద్దీ సమయాల్లో విమానాల సంఖ్య పెంచడానికి స్లాట్లను మార్చడం ద్వారాటెర్మినళ్ల మధ్య ట్రాఫిక్ నియంత్రించాలని ఎయిర్పోర్ట్ ఆపరేటర్లకు సూచనలు జారీ
xiv. అన్ని చెక్-ఇన్/బ్యాగేజీ డ్రాప్ కౌంటర్ల వద్ద తగినంత మంది సిబ్బందిని నియమించాలని విమానయాన సంస్థలకు ఆదేశాలు
xv. విదేశాల నుంచి వస్తున్న అంతర్జాతీయ ప్రయాణీకులు డిసెంబార్కేషన్ కార్డ్లను విమానంలోనే నింపాలని సూచన. ఫారమ్ను పూరించడానికి ప్రయాణికులకు సహాయం చేయడానికి విమానాలు దిగే ప్రదేశాల వద్ద సిబ్బంది నియామకం.
xvi ఎలాంటి సమస్యలు లేకుండా ఫేషియల్ రికగ్నిషన్ టెక్నాలజీ ఆధారంగా బయోమెట్రిక్ ఆధారిత డిజీయాత్ర ఉపయోగించమని విమాన ప్రయాణికులకు వినతి డిజియాత్ర ప్లాట్ఫారమ్ వినియోగాన్ని ప్రోత్సహించడానికి విమానంలో ప్రకటన చేయబడుతుంది.
xvii. ఆటోమేటెడ్ ఎంట్రీని సులభతరం చేయడానికి అన్ని ఎంట్రీ గేట్ల వద్ద 2D బార్ కోడ్ స్కానర్ల ఏర్పాటు
xviii. ఎంట్రీ/సెక్యూరిటీ గేట్ వద్ద ప్రయాణికులు సులభంగా వెళ్లేందుకు, జారీ చేసిన టిక్కెట్లపై బార్కోడ్ను పూర్తిగా పాటించాలని విమానయాన సంస్థలకు ఆదేశాలు జారీ
xix. ఎయిర్పోర్ట్ ఆపరేటర్లు, ఎయిర్లైన్స్ పౌర విమానయాన మంత్రిత్వ శాఖ స్థాయిలో ఉపశమన చర్యలు మేలు జరిగేలా రోజువారీగా పర్యవేక్షణ
ఈ చర్యలన్నీ విమానాశ్రయ భద్రతను దృష్టిలో ఉంచుకుని అమలు జరుగుతాయి.
ఈరోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈ సమాచారాన్ని అందించారు.
గనుల మంత్రిత్వ శాఖ
గనుల మంత్రిత్వ శాఖ, సంబంధిత కార్యాలయాలు/పిఎస్యులు అవగాహన కోసం మిషన్ లైఫ్స్టైల్ను నిర్వహించాయి.
మిషన్ లైఫ్స్టైల్ ఫర్ అవేర్నెస్ కోసం గనుల మంత్రిత్వశాఖ దాదాపు నెలరోజుల సుదీర్ఘ ప్రచార కార్యక్రమాలను నిర్వహించింది. ప్రచారంలోభాగంగా నిర్వహించిన వీడియో కాన్ఫరెన్సుల్లో మంత్రిత్వశాఖ అనుబంధ కార్యాలయాలతోపాటు ప్రభుత్వరంగ సంస్థలు, స్వయంప్రతిపత్తి సంస్థలను భాగస్వామ్యం చేసింది.
ప్రపంచ పర్యావరణ దినోత్సవం రోజున.. అంటే 05.06.2023న న్యూఢిల్లీలోని శాస్త్రిభవన్లోగల ఖనిజ్ కక్షలో గనుల మంత్రిత్వశాఖ సీనియర్ అధికారులతో మిషన్ లైఫ్లో భాగంగా ప్రతిజ్ఞ చేయించారు.
మంత్రిత్వ శాఖలో కొత్తగా నియమితులైన వారికి అవగాహన కల్పించేందుకు 23.05.2023న శాస్త్రి భవన్లో ఒక సెమినార్ ను ఏర్పాటు చేశారు. వారికి టీ-షర్టులు పంపిణీ చేశారు. అంతేకాకుండా టీమ్లు డిపార్ట్మెంటల్ క్యాంటీన్ను సందర్శించి, ఆహార వృథాను తగ్గించడం మరియు ఇ–-వ్యర్థాల మెరుగైన నిర్వహణ/పారవేయడంపై వినియోగదారులకు అవగాహన కల్పించారు. మిషన్ లైఫ్పై అవగాహన కల్పించడం కోసం మంత్రిత్వ శాఖ యొక్క కారిడార్లను ఆకర్షణీయమైన నినాదాలు మరియు సందేశాలతో అలంకరించాయి. అంతేకాకుండా ఈ అంశంపై ఆన్లైన్ క్విజ్ నిర్వహించి విజేతలకు బహుమతులు అందజేశారు.
గనుల మంత్రిత్వ శాఖ మిషన్ లైఫ్ ని జరుపుకుంటోంది. నిరంతరం ఆవిష్కరణలు మరియు స్థిరమైన జీవనశైలిని అవలంబించడంపై దృష్టి సారిస్తుంది. మంత్రిత్వ శాఖ కార్యాలయాలన్నింటికీ ఈ మేరకు సందేశాలు అందాయి.
మంత్రిత్వశాఖలోని అన్ని విభాగాలు చెట్ల పెంపకం, అవగాహన సదస్సులు, అవగాహన ర్యాలీలు వంటి కార్యకలాపాలు, కార్యక్రమాలు నిర్వహించాయి. మంత్రిత్వ శాఖ మరియు దాని సంబంధిత కార్యాలయాల కార్యకలాపాలు నియమిత పోర్టల్ merilife.orgలో క్రమం తప్పకుండా అప్లోడ్ చేస్తున్నారు.
గనుల మంత్రిత్వ శాఖలో మిషన్ లైఫ్పై సదస్సు
గనుల మంత్రిత్వశాఖలో మిషన్ లైఫ్పై నిర్వహించిన సదస్సులోభాగంగా మంత్రిత్వశాఖ కార్యదర్శి శ్రీ వివేక్ భరద్వాజ్ లైఫ్ ప్రతిజ్ఞ చేయించారు.అంతేకాకుండా ప్రతి ఒక్కరూ రోజువారీ జీవితంలో ప్రతిజ్ఞ కట్టుబడి ఉండాలని ప్రోత్సహించారు. మంత్రిత్వ శాఖ పరిధిలోని ఫీల్డ్ ఫార్మేషన్స్లోని ఉద్యోగులు కూడా తమ తమ స్టేషన్లలో లైఫ్ ప్రతిజ్ఞలో పాల్గొన్నారు.
నూతన మరియు పునరుత్పాదక శక్తి మంత్రిత్వ శాఖ
ఐఆర్ఈడీఏలో "సైబర్ జాగురుకత దినోత్సవం"
భారత పునరుత్పాదక ఇంధన అభివృద్ధి సంస్థ లిమిటెడ్  గురువారం "సైబర్ జాగురుకత దినోత్సవం"ను నిర్వహించింది. ఐఆర్ఈడీఏ ప్రధాన కార్యాలయంలో జరిగిన ఈ కార్యక్రమంలో సంస్థ చైర్మన్, మేనేజింగ్ డైరెక్టర్  శ్రీ ప్రదీప్ కుమార్ దాస్, టెక్నికల్ విభాగం డైరెక్టర్ శ్రీ చింతన్ షా, సంస్థ సీవీఓ శ్రీమతి మనీషా సక్సేనా, ఇతర సీనియర్ అధికారులు పాల్గొన్నారు. ఈ సందర్భంగా ఏకేఎస్ ఐటీ సర్వీసెస్ ఇన్ఫర్మేషన్ సెక్యూరిటీ కన్సల్టెంట్ శ్రీ అలోక్ కుమార్ సైబర్ హైజీన్ సాధనపై ఐఆర్ఈడీఏ ఉద్యోగులతో తన అనుభవాలను పంచుకున్నారు. సైబర్ జాగురుకత దినోత్సవం అనేది కేందర హోం వ్యవహారాల మంత్రిత్వ శాఖ ప్రారంభించిన ఒక చొరవ, దీని ద్వారా అన్ని ప్రభుత్వ సంస్థల వారికి సైబర్ సెక్యూరిటీ అవగాహనను వ్యాప్తి చేయడమే ప్రధాన ధ్యేయం. దీనిని ఇది ప్రతి నెల మొదటి బుధవారం నాడు నిర్వహిస్తారు. సైబర్ మోసాలు, సైబర్ క్రైమ్ల నుండి రక్షించడంపై ఇంటర్నెట్ వినియోగదారులకు అవగాహన కల్పించడం మరియు చైతన్యం కలిగించడం దీని ఉద్దేశ్యం.
ప్రధాన మంత్రి కార్యాలయం
అజ్ మేర్ శరీఫ్ దర్ గాహ్ యొక్క ఉర్స్ లో సమర్పించే చాదర్ నుఅందజేసిన ప్రధాన మంత్రి
ఖ్వాజా మొయినుద్దీన్ చిశ్తీ యొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించేందుకు గాను ఒక చాదర్ ను ప్రధాన మంత్రి శ్రీ నరేంద్ర మోదీ అందజేశారు.
ప్రధాన మంత్రి ఒక ట్వీట్ లో -
‘‘ఖ్వాజా మొయినుద్దీన్ చిశ్తి యొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించేందుకు ఒక చాదర్ ను అందజేశాను’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
కోవిడ్-19 సంక్రమించిన మేటి ప్రతిభ కలిగిన అథ్లెట్ల పర్యవేక్షణకు "గ్రాడ్యుయేటెడ్ రిటర్న్ టు ప్లే" మార్గదర్శకాలను జారీ చేసిన శాయి
ప్రతి అథ్లెట్ యొక్క ఆరోగ్యం మరియు ఫిట్నెస్ను దృష్టిలో ఉంచుకుని 'స్పోర్ట్స్ అథారిటీ ఆఫ్ ఇండియా'  తమ శిక్షణ కేంద్రాల్లో శిక్షణ పొందుతూ..
కోవిడ్-19 నిర్ధారితమైన మేటి ప్రతిభ కలిగిన అథ్లెట్లకు "గ్రాడ్యుయేటెడ్ రిటర్న్ టు ప్లే" పేరిట మార్గదర్శకాలను  జారీ చేసింది. "గ్రాడ్యుయేటెడ్ రిటర్న్ టు ప్లే"  అని పిలువబడే ఈ కొత్త మార్గదర్శకాల ప్రకారం, అన్ని శాయి కేంద్రాలు, అధికారులకు తగు సూచనలు చేయడమైంది. ఆయా కేంద్రాలలో శిక్షణ పొందుతూ.. కోవిడ్-19 సంక్రమణకు గురైన అథ్లెట్ల యొక్క పురోగతిని పర్యవేక్షించాలని కోరడమైంది.
కోవిడ్-19 కేసుల ఆధారంగా ఎస్ఓపీని మూడు రకాలుగా విభజించి జారీ చేశారుఃఒకటో రకం: కోవిడ్-19 పాజిటివ్ & అసింప్టోమాటిక్రెండో రకం: కోవిడ్-19 పాజిటివ్ & దీర్ఘకాలిక కోర్సు  లేదా ఆసుపత్రిలో చేరాల్సిన తీవ్రమైన లక్షణాలు)మూడో రకం: జీఆర్టీపీ పురోగతి సమయంలో కోవిడ్-19 పాజిటివ్ & లక్షణాలుకొత్త మార్గదర్శకాల ప్రకారం.. కోవిడ్-19 వైరస్ సంక్రమణ జరిగిన అథ్లెట్లకు శిక్షణ ఇవ్వడానికి సంబంధించి శాయి తన అధికారులకు కఠినమైన సూచనలు చేయడంతో పాటుగా అదనపు బాధ్యతలను అప్పగించింది. కోవిడ్-19 వైరస్ సంక్రమణ యొక్క క్లినికల్ అసెస్మెంట్, ఎస్ఓపీలో పేర్కొన్న మార్గదర్శకాల అమలును నిర్ధారించడానికి ప్రతి కేంద్రంలో వైద్య మరియు పారా మెడికల్ నిపుణులను నియమించేందుకు అర్హులను గుర్తించే ప్రక్రియను శాయి సంస్థ ఇప్పటికే ప్రారంభించింది. కోవిడ్-19 ఇన్ఫెక్షన్ తరువాత క్లినికల్ అసెస్మెంట్ ఫలితంగా జీఆర్టీపీ పురోగతికి సంబంధించి తగిన స్పష్టత ఉండేలా ఈ కొత్తగా
నియమించబడిన వైద్య, పారామెడికల్ వైద్య నిపుణులకు ఆదేశాలు జారీ చేయబడుతున్నాయి. ఇంకా, ఏడు రోజులు లక్షణరహితంగా ఉన్న కోవిడ్-19 యొక్క స్వీయ-పరిమితి కోర్సుతో ఆరోగ్యకరమైన రోగికి 50 శాతం మేర సాధారణ తీవ్రత మరియు పరిమాణంతో శారీరక శ్రమను ప్లాన్ చేయాలని శిక్షకులకు సూచించబడింది. అథ్లెట్ల పురోగతిని క్రమం తప్పకుండా పర్యవేక్షించాలని మరియు క్రమంగా సాధారణ శిక్షణలోకి తిరిగి చేరేలా చర్యలుండాలని అథ్లెట్లు మరియు కోచ్లకు సలహా ఇవ్వాలని మెడికల్, పారామెడికల్ సిబ్బందిని కోరారు. ఆయా అథ్లెట్లను వ్యాయామ సెషన్లకు ముందు, వ్యాయమ సమయంలోనూ మరియు తరువాత పర్యవేక్షిస్తారు. ఏదైనా ఇతర అసాధారణ లక్షణాలు కలిపిస్తే మరింత మేటి అంచనాకు ఈ నివేదికల్ని నిపుణులైన ఇతర వైద్య బృందానికి నివేదించబడుతాయి.
ఆర్థిక మంత్రిత్వ శాఖ
ఇ సి ఎల్ జి ఎస్ కింద లక్ష కోట్ల రూపాయలకుపైగా విలువగల రుణాల పంపిణీ
భారత ప్రభుత్వ గ్యారంటీ తో, నూరు శాతం ఎమర్జెన్సీ క్రెడిట్ లైన్ గ్యారంటీ పథకం  కింద ప్రభుత్వ , ప్రైవేటు రంగ బ్యాంకులు 2020 ఆగస్టు 18 వ తేదీ నాటికి 1.5 లక్షల కోట్ల రూపాయల రుణాలను మంజూరు చేశాయి. ఇందులో లక్ష కోట్ల రూపాయలకు పైగా ఇప్పటికే పంపిణీ చేశారు. ఇసిఎల్జిఎస్ను ప్రభుత్వం ఆత్మ నిర్భర్ భారత్ ప్యాకేజ్ కింద ప్రకటించింది.కోవిడ్ -19 లాక్డౌన్ పరిస్థితుల నుంచి వివిధరంగాలు, ప్రత్యేకించి ఎం.ఎస్.ఎం.ఇలకు రుణం అందించి ఆదుకునేందకు దీనిని ప్రకటించారు.
ప్రభుత్వ, ప్రైవేటు రంగ బ్యాంకులు మంజూరు చేసిన మొత్తం రుణాల వివరాలు:
 76,044.44 కోట్ల రూపాయలు మంజూరు చేశాయి. ఇందులో 56,483.41 కోట్ల రూపాయలను ఇప్పటికే పంపిణీచేశారు. ప్రైవేటు రంగ బ్యాంకులు 74,715.02 కోట్లరూపాయల రుణాలు మంజూరు చేయగా ఇందులో రూ 45,762 కోట్ల రూపాయలు ఇప్పటికీ పంపిణీచేశారు. ఈ పథకం కింద అత్యధిక రుణాలు మంజూరు చేసిన బ్యాంకులలో స్టేట్ బ్యాంక్ ఆఫ్ ఇండియా , కెనరా బ్యాంక్, పంజాబ్ నేషనల్ బ్యాంక్, బ్యాంక్ ఆప్ ఇండియా, యూనియన్ బ్యాంక్ ఆఫ్ ఇండియా, హెచ్.డి.ఎఫ్.సి బ్యాంక్ లిమిటెడ్ ఉన్నాయి.
12 ప్రభుత్వరంగ బ్యాంకులు మంజురుచేసిన,పంపిణీ చేసిన రుణాల వివరాలు కింది విధంగా ఉన్నాయి.
ఇసిఎల్జిఎస్ కింద ప్రభుత్వరంగ బ్యాంకులు మంజూరు చేసిన, పంపిణీ చేసిన రుణాలు రాష్ట్రాల వారీగా కింది విధంగా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
81 రోజుల తరువాత 60 వేల దిగువకు కొత్త కేసులు
గత 24 గంటల్లో 58,419 కరోనా కేసులు
దేశంలో చికిత్సలో ఉన్న కేసులు 7,29,243కు తగ్గుదల
38 రోజులుగా కొత్తకేసులకంటే కోలుకున్నవారు అధికం
కోలుకున్నవారి శాతం 96.27% కు పెరుగుదల
రోజువారీ పాజిటివిటీ 3.22%; 13 రోజులుగా 5% లోపే
కోవిడ్ విషయంలో భారత్ లో మరో ముఖ్యమైన ఘట్టం నమోదైంది. 81 రోజుల తరువాత రోజువారీ కొత్త కేసులు 60 వేలలోపు నమోదయ్యాయి. గత 24 గంటలలో 58,419 కొత్త కేసులు వచ్చాయి. ఆ విధంగా రోజురోజుకూ కేసులు తగ్గుతున్న ధోరణి స్పష్టంగా కనబడుతోంది. వరుసగా 10 రోజులుగా లక్షలోపే కేసులు నమోదవటం 13 రోజులుగా ఉండటానికి కారణం కేంద్రం, రాష్ట్రాలు ఉమ్మడిగా జరుపుతున్న కృషే.
చికిత్సలో ఉన్న కేసులు కూడా క్రమంగా తగ్గుతూ ఉన్నాయి. ప్రస్తుతం చికిత్సలో ఉన్నకేసులు 7,29,243. గత 24 గంటలలో నికరంగా 30,776 కేసులు తగ్గాయి. మొత్తం పాజిటివ్ కేసులలో చికిత్సలో ఉన్నది 2.44%
ఎక్కువమంది కోవిడ్ నుంచి కోలుకుంటూ ఉండటంతో 38 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు. గత 24 గంటలలో 87,619 మంది కోలుకున్నారు. గత 24 గంటలలో కొత్త కేసులకంటే దాదాపు 29 వేల మంది  అధికంగా కోలుకున్నారు.
కోవిడ్ మహమ్మారి మొదలైనప్పటినుంచి ఇప్పటిదాకా 2,87,66,009 మంది కోలుకున్నారు. గత 24 గంటలలో 87,619 మంది కోవిడ్ బాధితులు కోలుకున్నారు. దీంతో కోలుకున్నవారి శాతం పెరుగుతూ ప్రస్తుతం 96.27% కు చేరుకుంది.
పరీక్షల సామర్థ్యం పెరుగుతూ ఉండగా గత 24 గంటలలో 18,11,446 పరీక్షలు జరిగాయి. ఇప్పటివరకు జరిపిన పరీక్షల సంఖ్య 39,10,19,083 కు చేరింది. పరీక్షలు పెరిగేకొద్దీ పాజిటివిటీ తగ్గుతోంది. వారపు పాజిటివిటీ 3.43% గా నమోదుకాగా రోజువారీ పాజిటివిటీ ఈ రోజు 3.22% ఉంది. 13 రోజులుగా ఇది 5% లోపే ఉంటోంది.
ఇప్పటిదాకా 37,91,686 శిబిరాల ద్వారా మొత్తం 27,66,93,572 టీకా డోసుల పంపిణీ జరిగినట్టు ఉదయం 7 గంటలవరకు అందిన సమచారం చెబుతోంది. గత 24 గంటల్లో ఇచ్చిన 38,10,554 టీకాల వివరాలు ఇవి:
|
|
ఆరోగ్య సిబ్బంది
|
|
మొదటి డోస్
|
|
1,01,19,241
|
|
రెండో డోస్
|
|
70,65,889
|
|
కోవిడ్ యోధులు
|
|
మొదటి డోస్
|
|
1,71,08,593
|
|
రెండో డోస్
|
|
90,32,813
|
|
18-44వయోవర్గం
|
|
మొదటి డోస్
|
|
5,42,21,110
|
|
రెండో డోస్
|
|
12,27,088
|
|
45-59 వయోవర్గం
|
|
మొదటి డోస్
|
|
7,98,16,559
|
|
రెండో డోస్
|
|
1,26,54,117
|
|
60 ఏళ్ళు పైబడ్డవారు
|
|
మొదటి డోస్
|
|
6,44,21,583
|
|
రెండో డోస్
|
|
2,10,26,579
|
|
మొత్తం
|
|
27,66,93,572
రక్షణ మంత్రిత్వ శాఖ
కోవిడ్-19 తో పోరాడటానికి వీలుగా ఒక కుటుంబానికి ఒక పల్స్ ఆక్సిమీటర్ ధరను ఈ.సి.హెచ్.ఎస్. క్రింద తిరిగి చెల్లింపు
కోవిడ్-19 రోగుల ఆరోగ్యాన్ని పర్యవేక్షించడానికి ఆక్సిజన్ సంతృప్త స్థాయిని కొలవడం చాలా ముఖ్యమైన పారామితులలో ఒకటి కాబట్టి, మాజీ సైనికోద్యోగుల కంట్రిబ్యూటరీ ఆరోగ్య పధకం  లబ్ధిదారులు కొనుగోలుచేసిన పల్స్ ఆక్సీమీటర్ ఖర్చును ఈ క్రింది షరతులకు లోబడి తిరిగి చెల్లించాలని, రక్షణ మంత్రిత్వ శాఖ  ఆధీనంలోని మాజీ సైనికుల సంక్షేమ శాఖ  నిర్ణయించింది.
 కోవిడ్-19 పాజటివ్ గా పరీక్షించబడిన ఈ.సి.హెచ్.ఎస్. లబ్ధిదారులకు ప్రతి కుటుంబానికి ఒక పల్స్ ఆక్సిమీటర్ కొనుగోలు చేయడానికి అనుమతి ఉంది. మరో మాటలో చెప్పాలంటే, ఈ.సి.హెచ్.ఎస్. లబ్ధిదారుని కుటుంబంలో ఒకటి కంటే ఎక్కువ కోవిడ్ పాజిటివ్ కేసులు ఉన్నట్లయితే, వారు ఒక పల్స్ ఆక్సిమీటర్ ధరను మాత్రమే తిరిగి పొందవచ్చు.
 పల్స్ ఆక్సిమీటర్ యొక్క వాస్తవ ధర ప్రకారం ఆ మొత్తాన్ని తిరిగి పొందవచ్చు. అయితే, ఇది 1,200 రూపాయల గరిష్ట పరిమితికి లోబడి ఉంటుంది.
వ్యవసాయ మంత్రిత్వ శాఖ
“ప్రగతిశీల మహిళా రైతుల స్ఫూర్తిదాయకమైన కథలు” ఇ-పుస్తకం, మహిళా రైతులపై రెండు సంక్షిప్త వీడియో చిత్రాలు విడుదల
కేంద్ర వ్యవసాయ, సహకార, రైతు సంక్షేమ మంత్రిత్వ శాఖ వీడియో కాన్ఫరెన్సింగ్ ద్వారా 2020 అక్టోబర్ 15వ తేదీన మహిళా కిసాన్ దివస్ నిర్వహించింది. కేంద్ర వ్యవసాయ, సహకార, రైతు సంక్షేమ శాఖ మంత్రి శ్రీ నరేంద్రసింగ్ తోమర్ మార్గదర్శకత్వంలో నిర్వహించిన ఈ కార్యక్రమంలో కేంద్ర వ్యవసాయ, సహకార, రైతు సంక్షేమ శాఖ సహాయ మంత్రి శ్రీ పురుషోత్తమ్ రూపాలా, ఎసి అండ్ ఎఫ్ డబ్ల్యు శాఖ కార్యదర్శి శ్రీ సంజయ్ అగర్వాల్ పాల్గొన్నారు. ఈ సందర్భంగా పలు కార్యక్రమాలు నిర్వహించారు.
ఈ సందర్భంగా విజయవంతులైన మహిళా రైతులు, ఔత్సాహిక పారిశ్రామికవేత్తలతో మంత్రి శ్రీ పురుషోత్తం రూపాలా చర్చించారు. అనంతరం “ప్రగతిశీల మహిళా రైతుల స్ఫూర్తిదాయక కథలు” ఇ-పుస్తకం, “మహిళా కర్షకులు, వ్యవసాయానికి వారి సేవ”, “విజయవంతమైన మహిళల అంతర్జాతీయ ఉదాహరణలు” పేరిట రెండు సంక్షిప్త వీడియో చిత్రాలు విడుదల చేశారు.
మహిళా రైతులు, మహిళా స్వయం సహాయక బృందాలు వ్యవసాయ రంగం అభివృద్ధిలో కీలక పాత్ర పోషిస్తున్నారని, గ్రామీణ ఆర్థిక వ్యవస్థకు కూడా వారు విశేషమైన వాటా అందిస్తున్నారని కేంద్ర సహాయమంత్రి ఈ సందర్భంగా అన్నారు. వ్యవసాయ రంగంలో విజయం సాధించిన మహిళల విజయగాథలు దేశవ్యాప్తంగా అన్ని రాష్ర్టాల్లో కూడా చోటు చేసుకోవాలని ఆయన నొక్కి చెప్పారు. వ్యవసాయ ఉత్పత్తులకు విలువ జోడింపు గ్రామీణ స్థాయిలో మహిళా స్వయం సహాయక బృందాల ద్వారా జరిగి పట్టణ ప్రాంతాలకు చేరేలా సరఫరా వ్యవస్థ విస్తరించాలని ఆయన అన్నారు. దీనికి తోడు తేనెటీగల పెంపకం, చేపల పెంపకం, కోళ్ల పరిశ్రమ, పశుసంవర్థక విభాగాల్లో మహిళా రైతులకు విస్తృతమైన అవకాశాలున్నాయని, మహిళా రైతు ప్రతినిథులను సంప్రదించి ఈ రంగాలన్నింటిలోనూ మహిళలకు మేలు చేకూర్చే పథకాలు ప్రారంభించి ప్రోత్సహించాలని ఆయన సూచించారు.
మహిళా రైతులు కిసాన్ క్రెడిట్ కార్డుల వంటి మహిళా కేంద్రీకృత పథకాల ప్రయోజనాలు, రైతు ఉత్పత్తిదారుల సంఘాల సహాయం వినియోగించుకోవాలని కార్యదర్శి  సూచించారు. ఇటీవల ప్రతిపాదించిన రైతుల వాణిజ్య, వ్యాపార  చట్టం 2020, రైతుల ధరల హామీ, వ్యవసాయ సేవల  చట్టం 2020 గ్రామీణ జీవనోపాధిని ప్రోత్సహిస్తాయి. ఇటీవల ప్రారంభించిన వ్యవసాయ మౌలిక వసతుల నిధికి చెందిన పంటల నిర్వహణ విభాగం కింద గ్రామీణ స్థాయిలో ముడి వ్యవసాయ ఉత్పత్తులకు విలువ జోడింపును ప్రోత్సహిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 185.55 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,365
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,194 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,01,196 కు పెరిగింది.
గత 24 గంటల్లో 1,150 కొత్త కేసులు నమోదయ్యాయి.
రోజువారీ పాజిటివిటీ రేటు 0.25%
వారపు పాజిటివిటీ రేటు 0.23%
గత 24 గంటల్లో చేసిన 4,66,362 కొవిడ్ పరీక్షలతో కలిపి ఇప్పటివరకు 79.34 కోట్ల పరీక్షలు చేశారు.